cyanic-selkie/wikianc huggingface dataset:
Ολυμπιακό Μουσείο Αθήνας
Ο ρόλος της ΑΜΚΕ «Ολυμπιακό Μουσείο Αθήνας»
Φορέας λειτουργίας του Μουσείου είναι η Αστική Μη Κερδοσκοπική Εταιρεία (ΑΜΚΕ) Ολυμπιακό Μουσείο Αθήνας. Σκοπός της είναι η μέσα από τη δημιουργία και τη λειτουργία του Μουσείου να προσφέρει στην ανθρωπότητα ένα συναρπαστικό ταξίδι στον χρόνο, με ενδιαφέρουσες στάσεις, σωστές πληροφορίες, πρωτότυπο υλικό και οδηγό τις αιώνιες και ακατάλυτες αρετές του Ολυμπισμού. Η ανάπτυξη και προαγωγή της Ολυμπιακής Ιδέας και της ιστορίας των Αγώνων, η διαφύλαξη της αθλητικής μας κληρονομιάς και η ανάδειξη της πολιτιστικής πτυχής του αθλητισμού, ο σεβασμός στο αθλητικό πνεύμα και η αγάπη για την Αρχαία Ελλάδα συνθέτουν τις επιδιώξεις της ΑΜΚΕ. Ασφαλώς, για να υλοποιηθούν όλα αυτά και προκειμένου ο επισκέπτης να έχει μια εντυπωσιακή και συγχρόνως εκπαιδευτική εμπειρία, η ΑΜΚΕ υποστηρίζει μια σειρά πολυεπίπεδων δράσεων και αναλαμβάνει δεκάδες αρμοδιότητες. Από την ανάπτυξη και διαχείριση των συλλογών του Μουσείου (καταγραφή, τεκμηρίωση, οργάνωση, αρχειοθέτηση, συντήρηση κ.ά.) και την οργάνωση εκθέσεων, την επικοινωνία, την προβολή, τη διαχείριση σεμιναρίων, εκδηλώσεων και εκπαιδευτικών προγραμμάτων, μέχρι τη μέριμνα για τη συγγραφή ειδικών εκδόσεων και τη δικτύωση σε εθνικό και διεθνές επίπεδο με φορείς, οργανώσεις Μ.Κ.Ο. και εταιρείες με παρεμφερείς σκοπούς. Τέλος, αλλά όχι μικρότερης σημασίας, τη σύμπραξη και την καλλιέργεια σχέσεων συνεργασίας και σεβασμού με τη Διεθνή Ολυμπιακή Επιτροπή, την Εθνική Ολυμπιακή Επιτροπή, τη Διεθνή Ολυμπιακή Ακαδημία, το Διεθνές Κέντρο Ολυμπιακής Εκεχειρίας και λοιπές, συναφείς με τις Αρχές του Ολυμπισμού οργανώσεις, συμβούλια, επιτροπές και Ακαδημίες.
Οι θησαυροί του Μουσείου
Η εκθεσιακή ταυτότητα του Ολυμπιακού Μουσείου Αθήνας χαρακτηρίζεται από ένα ισορροπημένο μείγμα εκθεμάτων, συναισθημάτων, τεκμηρίων και αναμνηστικών που προκαλούν το ενδιαφέρον και κεντρίζουν τον επισκέπτη σε κάθε του βήμα. Μέσα από το αρχιτεκτονικό πρίσμα του μοντερνισμού και τον μινιμαλισμό του εσωτερικού σχεδιασμού και διακόσμου αναβιώνει η ιστορία των Αγώνων. Μέσα από τις καθαρές γραμμές και τα φωτεινά υλικά αναδεικνύεται η απαράμιλλη ζωντάνια της συλλογής. Μέσα από την Τεχνολογία ξεκινάει ένα συναρπαστικό ταξίδι στο χθες και στο σήμερα. Η εκκίνηση δίνεται στην αρχαιότητα. Μέσα από μια πλούσια έκθεση φυσικών, ψηφιακών και διαδραστικών εκθεμάτων, το Μουσείο εξιστορεί την πορεία του Ολυμπιακού Κινήματος, από την αρχαιότητα μέχρι τις σύγχρονες λαμπερές διοργανώσεις.
Μολονότι ενιαία, η Μόνιμη Έκθεση του Ολυμπιακού Μουσείου Αθήνας απαρτίζεται από θεματικές, κάθε μία από τις οποίες λειτουργεί συμπληρωματικά, παραδίδοντας κυκλικά τη σκυτάλη.
Στην αρχή πρωταγωνιστεί μια αφηγηματική προσέγγιση που διατρέχει τον χρόνο και τους Μύθους, την Ιστορία και τα γεγονότα. Από την καταγωγή των Αγώνων μέχρι και σήμερα, μέσα από μια χρονολογική κλιμάκωση και διαδοχή εποχών που κράτησαν αιώνες. Εκεί ξεχωρίζουν τρεις βασικοί ελληνοκεντρικοί σταθμοί: η Γέννηση (Αρχαία Ολυμπία), η Αναβίωση (Αθήνα 1896) και Η Επιστροφή τους στην Ελλάδα (Αθήνα 2004). Ενδιάμεσα παρεμβάλλεται η Μεσολυμπιάδα του 1906, επίσης στην Αθήνα, που είχε και αυτή τη σημασία της στην εξέλιξη των Ολυμπιακών Αγώνων.
Στη συνέχεια, ο φόρος τιμής αποδίδεται στις Αρχές και στις Αξίες, στη δομή και στους σκοπούς του Διεθνούς Ολυμπιακού Κινήματος, στους Οργανισμούς και στα Ιδρύματα που σχετίζονται με τους Ολυμπιακούς Αγώνες, και φυσικά, στους οραματιστές που τους έδωσαν πάλι ζωή. Το ιδανικό της παγκόσμιας Ειρήνης, το μέτρο της εκεχειρίας ως ένα πολιτισμικό πρόταγμα που αξίζει να αγωνιστείς για αυτό, τα Αθλήματα και οι Αθλητές, οι Έλληνες Ολυμπιονίκες και Παραολυμπιονίκες και τέλος, ο Αγώνας πανταχού παρών: μία καθολική έννοια που βρίσκει εφαρμογή όχι μόνο στους στίβους των σταδίων, αλλά και στην παλαίστρα του καθημερινού βίου. Αυτή η έννοια του αγώνα αποτέλεσε, άλλωστε, και την έμπνευση στο σχεδιασμό του Μουσείου, ως η διαρκής προσπάθεια του ανθρώπου να ξεπεράσει τον εαυτό του σε όλους τους τομείς της ζωής του, ως άτομο, ως ομάδα, ως σύνολο, ως κοινωνία. Για αυτό και στο Μουσείο υπάρχει ένας ολόκληρος χώρος αφιερωμένος αποκλειστικά στους Παραολυμπιακούς Αγώνες και στους αθλητές με αναπηρία που ξεπέρασαν τον εαυτό τους.
Μέσα από τη συνολική του λειτουργία, το Ολυμπιακό Μουσείο Αθήνας προσδοκά να αναδείξει το ρόλο και την αρωγή της Ελλάδας στη διαμόρφωση του συγχρόνου Ολυμπιακού κινήματος και στοχεύει στο να εμπνεύσει του επισκέπτες να αγωνιστούν για ένα καλύτερο αύριο σε κάθε τομέα.
Ο ρόλος της τεχνολογίας
Το Ολυμπιακό Μουσείο Αθήνας αξιοποιεί πλήρως τις νέες τεχνολογίες για την παρουσίαση των εκθεμάτων, κάνοντας την περιήγηση ενδιαφέρουσα, πολυεπίπεδη και ολοκληρωμένη. Διαθέτει πλούσιο οπτικοακουστικό υλικό, από βίντεο, animation, συνεντεύξεις και γραφιστικές απεικονίσεις, μέχρι οθόνες προβολής και διαδραστικές εφαρμογές που δίνουν στον επισκέπτη τη σπίθα που πυροδοτεί το συναίσθημα. Χάρη σε όλα αυτά αλλά και τις φουτουριστικές εφαρμογές Augmented Reality, το flash back στο χρόνο γίνεται ένα γοητευτικό ταξίδι στην Ιστορία και τις πανανθρώπινες αξίες του πλανήτη. Στα μεγάλα ρεκόρ και στις ανεπανάληπτες συγκινήσεις. Στο παρελθόν, το παρόν και το μέλλον. Επιπρόσθετα, τo Μουσείο υιοθετεί τεχνικές ψυχαγωγικής εκμάθησης, προσφέροντας μια πληθώρα εκθεσιακών και ερμηνευτικών μέσων, αντίγραφα από διεθνείς συλλογές, διαδραστικά εκθέματα (υβριδικά και ψηφιακά) και εγκαταστάσεις με πρωτότυπα τεκμήρια και κειμήλια, που κλιμακώνονται από το αρχαίο παρελθόν στο φαντασμαγορικό παρόν, συγκροτώντας μια μοναδική βιωματική εμπειρία.
Δημοφιλή Εκθέματα
Κότινος ονομάζεται το στεφάνι αγριελιάς που παίρνουν ως έπαθλο οι Ολυμπιονίκες. Ο κότινος κόβεται πάντα από την ίδια γέρικη ιερή αγριελιά, την Καλλιστέφανο, που φυτρώνει κοντά στο ναό του Δία στην Ολυμπία. Ένα παιδί, του οποίου και οι δύο γονείς βρίσκονται στη ζωή, κόβει από το δέντρο με χρυσό ψαλίδι τόσα κλαδιά όσα είναι και τα αγωνίσματα.
Ο Κορίνθιος Ολυμπιονίκης Πόπλιος Ασκληπιάδης αφιερώνει ένα χάλκινο δίσκο στο ιερό της Ολυμπίας. Στην επιφάνεια και των δύο πλευρών του υπάρχει από μία εγχάρακτη επιγραφή. Η πρώτη αναφέρει ότι ο αθλητής είναι νικητής στο πένταθλο στην 255η Ολυμπιάδα (241 μ.Χ.). Στη δεύτερη, ο αρμόδιος αξιωματούχος επιβεβαιώνει ότι έχει παραλάβει το ανάθημα.
Ασημένιο μετάλλιο στην άρση βαρών Λεωνίδα Κόκα, Ατλάντα 1996
Αγωνιστικά παπούτσια ελληνορωμαϊκής πάλης Πέτρου Γαλακτόπουλου, Πόλη του Μεξικού 1968 και Μόναχο 1972
Η Ελλάς κατά τους Ολυμπιακούς Αγώνας του 1896. Πανελλήνιον και εικονογραφημένον Λεύκωμα, Αθήνα: Καταστήματα «Ακροπόλεως» Β. Γαβριηλίδου, 1896
210
Η τρέχουσα σελίδα αφορά το έτος 210 κατά το Γρηγοριανό ημερολόγιο
Θάνατοι
Κατηγορία:Έτη
Α.Ο. Ορφέας Ξάνθης
Ο '''Α.Ο. Ορφέας Ξάνθης''' είναι αθλητικό σωματείο που εδρεύει στην πόλη της Ξάνθης στην Ελλάδα. Δραστηριοποιείται στο άθλημα του ποδοσφαίρου ενώ στο παρελθόν διέθετε ακόμη τμήματα στίβου και πετοσφαίρισης. Χρώματα του συλλόγου αποτελούν το κίτρινο και το μαύρο.
Ο σημερινός σύλλογος προήλθε από επανασύσταση του ομώνυμου ιστορικού συλλόγου. Από το 1999, ο σύλλογος αναφέρεται ως Ορφέας Puma Ξάνθης. Οι εντός έδρας αγώνες της ομάδας διεξάγονται στο Γήπεδο ΑΟΞ.
Ιστορία
Το 1903 ιδρύθηκε ο '''Μ.Γ.Σ. Ορφέας Ξάνθης''' στην ομώνυμη πόλη η οποία τότε βρισκόταν στην επικράτεια της Οθωμανικής Αυτοκρατορίας. Ήταν γνωστή ως η ομάδα των αστών. Έπειτα διαλύθηκε και λειτούργησε ξανά το 1908.
Την δεκαετία 1925-1935 είχε δυναμικό τμήμα κλασικού αθλητισμού, το οποίο αναπτύχθηκε με πρωτοβουλία του Σοφοκλή Μάγνη, παλιού γυμναστή του Πανιωνίου Γ.Σ. της Σμύρνης, ο οποίος εγκαταστάθηκε εκεί μετά τη μικρασιατική καταστροφή. Ο Ορφέας μετείχε με αθλητές του στους Πανιώνιους Αγώνες το 1925 και 1927 καθώς και στο Πανελλήνιο πρωτάθλημα στίβου ανδρών 1926 στην Αθήνα.
Την περίοδο 1952–53 η ομάδα έφτασε ως την φάση των «16» του Κυπέλλου Ελλάδας, αποκλείστηκε όμως από τον Ηρακλή (ήττα με 3–0). Το 1955–56, ως πρωταθλήτρια της ΕΠΣ Θράκης μετείχε στον Βόρειο όμιλο της Β' προκριματικής φάσης με σκοπό την είσοδο στο Πανελλήνιο Πρωτάθλημα του 1955-56 (με αντιπάλους τους ΠΑΟΚ, Άρη και Δόξα Δράμας), δεν κατάφερε ωστόσο να πάρει την πρόκριση. Στις 7 Ιουνίου του 1967 συγχωνεύτηκε με την Ασπίδα Ξάνθης, με αποτέλεσμα να δημιουργηθεί ο Α.Ο. Ξάνθη.
Ο σύλλογος επανασυστάθηκε, ενώ από το 1983 ονομαζόταν «'''Α.Ο. Ορφεύς Ξάνθης'''». Εκείνο το διάστημα διέθετε και τμήμα πετοσφαίρισης. Το 1999 μετονομάστηκε σε «'''Α.Ο. Ορφέας Puma Ξάνθης'''». Από το 2006 ο Ορφέας αγωνιζόταν στον 1ο όμιλο της Δ' εθνικής, ενώ το 2009 κατέκτησε το 30ο Κύπελλο ΕΠΣ Θράκης για 8η φορά στην ιστορία του. Επίσης την περίοδο 2011-2012 κατέκτησε το 32ο Κύπελλο ΕΠΣ Θράκης. Την περίοδο 2015-2016 κατέκτησε το πρωτάθλημα της Α' κατηγορίας της ΕΠΣ Ξάνθης. Συμμετείχε στους αγώνες μπαράζ για την άνοδο στην Γ' Εθνική με αντιπάλους την Α.Ε. Διδυμοτείχου, τον Ηρακλή Καβάλας και τη Δόξα Προσκυνητών, όπου κέρδισε την άνοδο στην Γ' Εθνική, για πρώτη φορά στην ιστορία του, μετά την επανασύστασή του.
Η διαχρονική πορεία
Οι συμμετοχές του Ορφέα Ξάνθης στην Β΄ Εθνική:
Τμήμα στίβου
Ο Ορφεύς Ξάνθης διέθετε τμήμα στίβου κατά τη διάρκεια του μεσοπολέμου, το οποίο είναι ανενεργό.
Τμήμα πετοσφαίρισης
Ο Ορφεύς Ξάνθης υπήρξε ιδρυτικό μέλος της Ένωσης Πετοσφαιρικών Σωματείων Θράκης το 1983. Το τμήμα πετοσφαίρισης του Ορφέα Ξάνθης είναι ανενεργό.
Εξωτερικοί σύνδεσμοι
Κατηγορία:Αθλητικοί σύλλογοι Ξάνθης Κατηγορία:Ιδρύσεις αθλητικών συλλόγων το 1903 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1903 Κατηγορία:Ελληνικοί σύλλογοι πετοσφαίρισης Κατηγορία:Σωματεία Ε.Σ.ΠΕ.ΘΡ.ΑΝ.ΜΑΚ.
Mercedes-Benz W201
Το Mercedes-Benz W201, γνωστό και ως Mercedes 190, ήταν ένα compact πολυτελές σεντάν αυτοκίνητο της κατηγορίας D, που παρήχθη από τη γερμανική αυτοκινητοβιομηχανία Mercedes-Benz, από τον Δεκέμβριο του 1982 έως τις 13 Απριλίου 1993. Υπήρξε ο πρώτος χρονολογικά εκπρόσωπος της εταιρείας στην μεσαία κατηγορία D. Αντικαταστάθηκε τον Μάρτιο του 1993 από το Mercedes-Benz W202, που ήταν η πρώτη γενιά που εισήγαγε την ονομασία C-Class.
Βασικά στοιχεία
thumb|left|Ο σχεδιαστής Μπρούνο Σάκο, δίπλα σε ένα μοντέλο του Mercedes-Benz 190.
Το Mercedes-Benz 190 σχεδιάστηκε από τον Μπρούνο Σάκο (Bruno Sacco) και ήταν το πρώτο μοντέλο της Mercedes-Benz χωρίς διακοσμητικό χρώμιο στο αμάξωμα, με εξαίρεση την γνωστή κλασική γρίλια της Mercedes-Benz μεταξύ των προβολέων. Ήταν διαθέσιμο μόνο σε 4-πορτο σεντάν αμάξωμα και ο αεροδυναμικός συντελεστής Cd του 190, σύμφωνα με ανακοίνωση της Daimler-Benz το 1983, ήταν στο 0,33 - νούμερο πολύ καλό για την εποχή του. Γενικότερα και η αισθητική του θεωρήθηκε ως ιδιαίτερα σύγχρονη για τα δεδομένα της τότε εποχής και δεν ήταν τυχαίο ότι τα βασικά χαρακτηριστικά του σχεδιασμού του W201 υιοθετήθηκαν και στο μεγαλύτερο Mercedes-Benz W124 που εισήχθη στην παραγωγή τον Νοέμβριο του 1984.
Τελικώς, μετά από σχεδόν 9 έτη εξέλιξης και βελτιώσεων, το W201 παρουσιάστηκε επίσημα στις 8 Δεκεμβρίου 1982 και κυκλοφόρησε στη Γερμανία μόλις 1 μέρα μετά, στις 9 Δεκεμβρίου, και μέσα στο 1983 ακολούθησαν όλες οι άλλες αγορές της Ευρώπης, ενώ ειδικότερα η δεξιοτίμονη εκδοχή έφτασε στο Ηνωμένο Βασίλειο τον Σεπτέμβριο του 1983. Από την πρώτη στιγμή, γνώρισε μεγάλη εμπορική επιτυχία και μεγάλη απήχηση στο ευρωπαϊκό κοινό. Λόγω της τεράστιας εμπορικής ζήτησης, οι υποψήφιοι πελάτες ήταν αναγκαίο να αποδέχονται σχετικά μεγάλο χρόνο αναμονής. Ακόμα και σήμερα, παραμένει ένα από τα πιο επιτυχημένα αυτοκίνητα στην ιστορία της Mercedes-Benz. Με το μοντέλο αυτό, η εταιρεία αύξησε τα επιβατικά μοντέλα παραγωγής της από τρία σε τέσσερα και επέκτεινε την παλέτα των μοντέλων της προς τα κάτω. Γι' αυτό το λόγο το W201 απέκτησε και το προσωνύμιο Baby-Benz (μικρή Benz). Οι κυριότεροι ανταγωνιστές του, ήταν η BMW Σειρά 3 E30 και το Audi 80. Τον Σεπτέμβριο του 1988, το W201 υπέστη ένα μικρό λίφτινγκ που κυκλοφόρησε στην αγορά 1 μήνα μετά, για τη σεζόν (model year) του 1989, ενώ τότε απέκτησε ένα μεγαλύτερο ντεπόζιτο καυσίμων, με αύξηση της χωρητικότητας από τα 55 στα 70 λίτρα.
Σημείωση: Αν και με βάση τις διαστάσεις του, αναφερόταν τότε σαν αυτοκίνητο της μεσαίας κατηγορίας D, ωστόσο σύμφωνα με την ορολογία της Mercedes-Benz, το W201 ήταν ένα compact πολυτελές αυτοκίνητο, σε αντιδιαστολή με το Mercedes-Benz W123 και το μετέπειτα Mercedes-Benz W124 (και τα δύο ανήκαν στην κατηγορία Ε: μεσαίο πολυτελές αυτοκίνητο). Δεν θα πρέπει όμως να γίνεται σύγχυση με τα λεγόμενα compact αυτοκίνητα πόλης, καθώς αυτά έχουν μικρές διαστάσεις και ανήκουν στις κατηγορίες Α και Β.
Ενεργητική και παθητική ασφάλεια
thumb|right|Η γραμμή παραγωγής του W201 σε φωτογραφία τον Ιούνιο του 1988.
Σε ολόκληρη την 11-χρονη εμπορική πορεία του, το W201 προσέφερε έξτρα Σύστημα Αντιμπλοκαρίσματος Τροχών (Anti-lock Braking System / ABS), πυροτεχνικούς προεντατήρες στις μπροστινές ζώνες ασφαλείας και αερόσακο οδηγού. Μάλιστα στην αγορά των ΗΠΑ όλα αυτά τα στοιχεία εξοπλισμού έγιναν στάνταρ από την σεζόν του 1986, ενώ στην Ευρώπη ήταν προαιρετικά σε όλα σχεδόν τα έτη παραγωγής του και μόλις τον Οκτώβριο του 1992 (όταν ο αερόσακος οδηγού και το ABS έγιναν στάνταρ σε όλα τα μοντέλα της Mercedes-Benz ) έγιναν στάνταρ. Σήμερα βέβαια θεωρούνται ανεπαρκή, ακόμα και για τα μεγάλης ηλικίας κυκλοφορούντα αυτοκίνητα, αλλά ήταν άκρως πρωτοποριακά για τα δεδομένα της δεκαετίας του 1980, πόσο μάλλον για μοντέλο της μεσαίας κατηγορίας D. Επίσης, το W201 του 1982 ήταν επαναστατικό όσον αφορά την ασφάλεια των οχημάτων. Αυτό συμβαίνει επειδή οι προγραμματιστές του εφάρμοσαν συστηματικά όχι μόνο ενεργά αλλά και παθητικά μέτρα ασφαλείας στο υψηλό επίπεδο χαρακτηριστικό της Mercedes-Benz - αυτό ήταν μια ιδιαίτερη πρόκληση για τη μάρκα που εδρεύει στη Στουτγκάρδη σε ένα συγκριτικά μικρό και ελαφρύ όχημα. Ένα εντυπωσιακό σημείο εδώ, ήταν η ανεξάρτητη πίσω ανάρτηση πολλαπλών συνδέσμων με 5 λεπτούς συνδέσμους σε κάθε πλευρά, σχεδιασμένες από τους Dr Kurt Enke, Alf Müller και Manfred von der Ohe. Μέχρι σήμερα παραμένει ένα πρότυπο σχέδιο που χρησιμοποιείται στην αυτοκινητοβιομηχανία.
Για παθητική ασφάλεια, ο συνδυασμός ενός ελαφρού σχεδιασμού με υψηλή ασφάλεια σε τυχόν σύγκρουση ήταν σημαντικός. Ο σχεδιασμός της οροφής του W201, με τα διαμήκη μέλη της στέγης τοποθετημένα προς τα έξω, έγινε το πρότυπο για τις μελλοντικές σειρές μοντέλων της Mercedes-Benz λόγω του χαμηλού βάρους και της εξαιρετικής σταθερότητάς του. Για πρώτη φορά χρησιμοποιήθηκε επίσης δομή με διχαλωτό μέλος, για πρώτη φορά στη συμπαγή κατηγορία, με καθορισμένη παραμόρφωση των κωνικών διχαλωτών μελών από λαμαρίνα υψηλής αντοχής - για εξαιρετική απόδοση πρόσκρουσης, ιδιαίτερα σε μπροστινή πρόσκρουση.
Ο σχεδιασμός του W201, για τον οποίο ήταν υπεύθυνος ο Bruno Sacco, έθεσε επίσης πρότυπα. Δημιουργώντας ένα εντελώς νέο τμήμα στην παλέτα των προϊόντων της μάρκας, αυτή η σειρά μοντέλων έκανε αίσθηση τότε με τις σύγχρονες γραμμές της. Ταυτόχρονα, το αμάξωμα βελτιστοποιήθηκε αεροδυναμικά. Με συντελεστή οπισθέλκουσας Cd 0,33 υπερηφανεύτηκε για την καλύτερη αεροδυναμική μεταξύ όλων των μοντέλων της Mercedes-Benz κατά την πρεμιέρα του, στα τέλη του 1982.
Κινητήρες
Το W201 προσφέρθηκε με τα εξής μηχανικά σύνολα:
Πωλήσεις
Συνολικά παρήχθησαν 1.874.668 αντίτυπα του Mercedes 190. Το 53% όσων κατασκευάστηκαν πωλήθηκαν στη Γερμανία, ενώ αντιθέτως στην αγορά των ΗΠΑ μόλις το ένα δέκατο όλων των αντιτύπων, διότι αντίθετα με την Ευρώπη, δεν γνώρισε ποτέ μεγάλη απήχηση στις Ηνωμένες Πολιτείες, καθώς θεωρήθηκε ως υπερβολικά μικρό για τα τότε αμερικανικά στάνταρ. Τα πλέον περιζήτητα μοντέλα διεθνώς, ήταν τα 190 E 2.0 (34% των πωλήσεων) και 190 Α (24% των πωλήσεων). Παρά το γεγονός ότι η πιο προσιτή έκδοση 190 E 1.8 εισήχθη μόλις το 1990, γνώρισε και αυτή μεγάλη απήχηση, πιθανώς λόγω της καλής αξίας για τα χρήματα που κόστιζε - το λεγόμενο value for money.
Το W201 στην Ελλάδα
thumb|right|Το πίσω μέρος ενός Mercedes 190 E 1.8
Το W201 σήμερα
Η παραγωγή του Mercedes-Benz 190 έληξε στις 13 Απριλίου 1993, ενώ ήδη τον Μάρτιο είχε αντικατασταθεί από το Mercedes-Benz W202, δηλαδή την πρώτη γενιά της C-Class, καθώς η ονομασία αυτή εισήχθη τότε για πρώτη φορά. Το 190 έχει αρχίσει να θεωρείται από αρκετούς ως ένα κλασικό αυτοκίνητο (classic car) και πολλοί ιδιοκτήτες του μάλιστα έχουν ιδρύσει σχετικούς συλλόγους (clubs). Παρά την παλαιότητα του μοντέλου, πολλά 190 εξακολουθούν να κυκλοφορούν στους δρόμους πολλών χωρών, αν και ειδικότερα στην Ελλάδα έχει γίνει πλέον σχεδόν ανύπαρκτο θέαμα.
Ειδικές εκδόσεις και πορεία στους αγώνες
thumb|left|Το αυτοκίνητο του πρωταθλητή του 1992, Κλάους Λούντβιγκ, στο Φεστιβάλ Ταχύτητας του Γκούνγουντ στο [[Ηνωμένο Βασίλειο.]]
Αρχικά, η Mercedes-Benz θέλησε να χρησιμοποιήσει την 190 στο παγκόσμιο πρωτάθλημα ράλλυ. Για τον λόγο αυτό, ζήτησε από τη βρετανική Cosworth να εξελίξει τον αγωνιστικό κινητήρα. Την περίοδο εκείνη όμως, εμφανίστηκε το Audi quattro, το οποίο έμελλε να αλλάξει ριζικά τα ράλλυ. Έτσι η είσοδος της Mercedes-Benz στα ράλλυ ακυρώθηκε και η μάρκα στράφηκε στο Γερμανικό Πρωτάθλημα Αυτοκινήτων Τουρισμού (DTM). Σύμφωνα με τους κανονισμούς του θεσμού, το αγωνιστικό μοντέλο έπρεπε να βασίζεται σε αυτοκίνητο κανονικής παραγωγής, και το 1983 παρουσιάστηκε η 190 2.3-16, η οποία ήταν εφοδιασμένη με μια κάπως ασθενέστερη έκδοση του κινητήρα της Cosworth, ενώ το 1988, η 2.3-16 αντικαταστάθηκε από την 190 2.5-16. Το 1989 η Mercedes-Benz, θέλοντας να πάρει έγκριση για το νέο αεροδυναμικό πακέτο της, ώστε να ανταγωνιστεί την BMW M3, παρουσίασε την 190 με το πρώτο πακέτο εξέλιξης, γνωστό ως Evolution (αργότερα Evo I). Το πακέτο αυτό περιελάμβανε φαρδύτερα μετατρόχια και φτερά και ψηλότερη πίσω αεροτομή. Η Mercedes-AMG διέθετε πακέτο αναβάθμισης για τη συγκεκριμένη έκδοση, που ανέβαζε την ισχύ του κινητήρα στους 224 ίππους.
Το 1990, παρουσιάστηκε και το δεύτερο αεροδυναμικό πακέτο, γνωστό ως Evo II, το οποίο περιελάμβανε ακόμη φαρδύτερα φτερά και υψηλότερη πίσω αεροτομή, ενώ τοποθετήθηκε και μια δεύτερη, μικρότερη αεροτομή στο πίσω παρμπρίζ. Η ισχύς του κινητήρα ανέβηκε στους 235 ίππους. Τόσο η Evo I, όσο και η Evo II, κατασκευάστηκαν σε 502 αντίτυπα, όπως επέβαλαν οι κανονισμοί του DTM.
Η Mercedes-Benz 190 χρησιμοποιήθηκε συνολικά στο DTM από το 1985 έως το 1993, κατακτώντας συνολικά 46 νίκες, 1 τίτλο οδηγών το 1992, με οδηγό τον Γερμανό Κλάους Λούντβιγκ, και δύο τίτλους κατασκευαστών, το 1991 και το 1992.
Εξωτερικοί σύνδεσμοι
W201 Κατηγορία:Μεσαία αυτοκίνητα Κατηγορία:Γερμανικά αυτοκίνητα Κατηγορία:Αυτοκίνητα ράλλυ
Αβδηρίτης
Το περιοδικό Ο Αβδηρίτης και του Διαβόλου τα Πηδήματα ήταν εβδομαδιαίο λογοτεχνικό και σατυρικό περιοδικό που κυκλοφόρησε στην Αθήνα από το 1857 έως το 1858. Αυτοχαρακτηρίζονταν και ως «εφημερίς ιστορημάτων», και δημοσιεύοταν κάθε Κυριακή.
Διευθυντής του περιοδικού ήταν ο Δήμος Βρατσάνος ενώ το περιοδικό αυτοχαρακτηριζόταν και ως «εφημερίς ιστορημάτων». Η θεματολογία του επικεντρώνεται κυρίως σε διάφορα ιστορήματα, ωδές, ποιήματα, κάποια θεατρικά κωμικά έργα, ενώ περιέχει γρίφους και διαφημίσεις.
Εκτός από τον εκδότη άλλοι σημαντικοί συνεργάτες του περιοδικού ήταν οι, Αχιλλέας Παράσχος, ο οποίος δημοσίευσε σε αυτό τα πρώτα του ποιήματα, Δ. Ι. Λάκων, Γ. Χ. Ζαλοκώστας, Σοφοκλής Κ. Καρύδης, Α. Μανούσος και άλλοι. Η θεματολογία του επικεντρώνονταν κυρίως σε διάφορα ιστορήματα, ωδές, ποιήματα, κάποια θεατρικά κωμικά έργα, ενώ περιείχε και γρίφους αλλά και διαφημίσεις. Γενικά, το περιοδικό χαρακτηρίζονταν για το σατυρικό του ύφος, κυρίως του εκδότη του που ήταν και ο κύριος αρθρογράφος.
Απαντώντας σε επικριτική επιστολή ενός αναγνώστη ο εκδότης ανέφερε: «τούτος υπήρξεν ο σκοπός ημών, να κεντήσωμεν την ελληνικήν άμιλλαν, το πνεύμα, τον νουν, την καρδίαν της νέας γενεάς όπως δια της συγγραφής μορφωθή ο μεταξύ της νεολαίας ημών μη εννοούμενος εις την αληθή του αξίαν κοινωνικός δεσμός, ο καθιστών αγαθούς τους πολίτας και εγγυώμενος την συντήρησιν του μόνου κληροδοτήματος το οποίον εγκαταλείπουσιν οι εν ψιάθω θνήσκοντες, ως οι Φωκίωνες πατέρες ημών… Οπόσον θέλομεν γοητευθεί αν εννοηθώμεν!».
Εξωτερικοί σύνδεσμοι
Κατηγορία:Περιοδικά με τόπο έκδοσης την Αθήνα Κατηγορία:Ελληνικά λογοτεχνικά περιοδικά
Εμπρός (πολιτικό κόμμα)
Το Εμπρός (ολλ. Vooruit) είναι ένα βελγικό σοσιαλδημοκρατικό κόμμα της Φλάνδρας. Στο παρελθόν, το κόμμα ονομαζόταν Σοσιαλιστικό Κόμμα (Socialistische Partij, SP) και μετέπειτα ονομάστηκε Εναλλακτικό Σοσιαλιστικό Κόμμα (Socialistische Partij Anders). Το κόμμα ιδρύθηκε έχοντας αποσπαστεί από το Βελγικό Σοσιαλιστικό Κόμμα, το οποίο με τη σειρά του αποσπάστηκε από το Βελγικό Εργατικό Κόμμα. Από τις 6 Δεκεμβρίου 2011, το κόμμα συμμετέχει στην κυβέρνηση του Έλιο Ντι Ρούπο, μαζί με το γαλλόφωνο ομόλογό του Σοσιαλιστικό Κόμμα.
Έδρες σε κοινοβούλια
Κατηγορία:Βελγικά πολιτικά κόμματα Κατηγορία:Σοσιαλδημοκρατικά κόμματα
ΟΣ Αβράνς Μον-Σαιν-Μισέλ
thumb|170px|Το προηγούμενο σήμα της ομάδας Η Ουνιόν Σπορτίβ Αβράνς Μον-Σαιν-Μισέλ, με όνομα μέχρι το 1990 Ουνιόν Σπορτίβ ντ'Αβράνς, είναι γαλλική ποδοσφαιρική ομάδα με έδρα την Αβράνς, στο νόμο της Μάγχης, με έτος ίδρυσης το 1897.
Η ομάδα ήταν αρχικά ένας σύλλογος με διαφορετικά αθλητικά τμήματα, μέχρι που το ποδόσφαιρο έγινε η κύρια δραστηριότητά της. Μετά τον Β' Παγκόσμιο Πόλεμο, η ομάδα βρίσκεται κολλημένη στις τοπικές κατηγορίες πριν καταφέρει να φτάσει στις εθνικές το 1987. Η ΟΣ Αβράνς καταφέρνει αρκετές συνεχόμενες ανόδους, μέχρι να φτάσει το 1993 στο πρωτάθλημα της Νασιονάλ 1, την ελίτ του ερασιτεχνικού ποδοσφαίρου της Γαλλίας εκείνη την εποχή. Την δεκαετία του 2000, η ομάδα βρίσκεται κολλημένη στο Ερασιτεχνικό Πρωτάθλημα Γαλλίας 2 (CFA 2) πριν ξαναβρεί την ερασιτεχνική ελίτ του Ερασιτεχνικού Πρωταθλήματος Γαλλίας (CFA) στη διάρκεια της σεζόν 2009-2010. Η ομάδα μετράει επίσης δύο κατακτήσεις του Κυπέλλου Κάτω Νορμανδίας, το 1992 και το 2007.
Η ομάδα αγωνίζεται από την αρχή του 20ού αιώνα στο Σταντ Ρενέ Φενουγιέρ, από το όνομα ενός παλιού παίκτη και ιδρυτή της ομάδας, που έγινε στη συνέχεια αρχηγός της Εθνικής Γαλλίας και της Μπαρτσελόνα. Η πρώτη σχολή διαιτητών στη Γαλλία άνοιξε από την ΟΣ Αβράνς στο τέλος της δεκαετίας του 2000. Η ομάδα, με πρόεδρο τον Ζιλμπέρ Γκεράν από το 1990, μετράει 400 εγγεγραμμένους παίκτες το 2009. Η πρώτη ομάδα, με προπονητή τον Σέρβο Ζίβκο Σλιγιέπσεβιτς από το 2008, συμμετέχει για τη σεζόν 2009-2010 στο Ερασιτεχνικό Πρωτάθλημα Γαλλίας (CFA).
Εξωτερικοί Σύνδεσμοι
Κατηγορία:Ιδρύσεις αθλητικών συλλόγων το 1897 Κατηγορία:Ιδρύσεις ποδοσφαιρικών ομάδων το 1897
Έτερος εγώ (τηλεοπτική σειρά)
Το Έτερος Εγώ είναι ελληνική δραματική τηλεοπτική σειρά θρίλερ και μυστηρίου της Cosmote TV παραγωγής 2019-2023, που βασίζεται στην ομώνυμη ελληνική ταινία του 2016.
Ο πρώτος κύκλος της σειράς, που έκανε πρεμιέρα στις 8 Ιουλίου 2019, φέρει τον τίτλο Έτερος Εγώ: Χαμένες Ψυχές", ενώ ο δεύτερος, που έκανε πρεμιέρα στις 11 Δεκεμβρίου 2020, φέρει τον τίτλο "Έτερος Εγώ: Κάθαρσις", ενώ ο τρίτος, που έκανε πρεμιέρα στις 13 Φεβρουαρίου 2023, φέρει τον τίτλο "Έτερος Εγώ: Νέμεσις". Και οι τρεις κύκλοι συνδέονται στενά με την ταινία στην οποία βασίζεται η σειρά.
Υπόθεση
Η σειρά ακολουθεί τις έρευνες του καθηγητή εγκληματολογίας Δημήτρη Λαΐνη σε συνεργασία με την αστυνομία και τη δημοσιογράφο Χριστίνα Στέργιου, καθώς και με κοντινά τους πρόσωπα.
Οι Αστυνομικές Αρχές έρχονται αντιμέτωπες με έναν δολοφόνο κατά συρροή και αφού ο δράστης έχει εμπλέξει τον εγκληματολόγο Δημήτρη Λαΐνη στην υπόθεση, οι Αστυνομικές Αρχές τον βάζουν στην υπόθεση έτσι ώστε να τους βοηθήσει. Εκείνος ανακαλύπτει ότι κάποια εγκλήματα συνδέονται μεταξύ τους, οπότε και ανακάλυψε ότι πρόκειται για δολοφόνο κατά συρροή, και ότι ο δολοφόνος ακολουθει τους μύθους του Θησέα. Εν συνεχεία, οι Αστυνομικές Αρχές μαζί με τον Λαΐνη και όλους όσους βοηθούν στην υπόθεση, κάνουν έρευνες, συλλέγουν πληροφορίες και προσπαθούν με πολλούς τρόπους να φτάσουν στον δράστη.
Επαναπροβολή
Ο πρώτος κύκλος της σειράς, Έτερος Εγώ: "Χαμένες Ψυχές" προβλήθηκε σε επανάληψη και από το ελληνικό τηλεοπτικό κανάλι πανελλήνιας εμβέλειας Star Channel από τις 24 έως τις 27 Φεβρουαρίου 2020 με διπλά επεισόδια καθημερινά. Επαναπροβλήθηκε για δεύτερη φορά, σε επανάληψη, από τον ίδιο σταθμό, από τις 31 Αυγούστου έως τις 3 Σεπτεμβρίου του ίδιου έτους, και πάλι με διπλά επεισόδια.
Ο δεύτερος κύκλος της σειράς, Έτερος Εγώ: "Κάθαρσις", άρχισε να προβάλλεται και αυτός από το Star Channel από τις,με διπλά επεισόδια κάθε Τετάρτη. Η επαναπροβολή της για δεύτερη φορά, από τον ίδιο σταθμό, έγινε από τις 3 έως τις 25 Μαΐου 2022, και πάλι με διπλά επεισόδια.
Στον τρίτο κύκλο της σειράς Έτερος Εγώ: "Νέμεσις" άρχισε να προβάλλεται και αυτός από την Cosmote TV από τις 13 Φεβρουαρίου 2023.
Παραπομπές
Κατηγορία:Τηλεοπτικές σειρές COSMOTE TV Κατηγορία:Ελληνικές τηλεοπτικές σειρές Κατηγορία:Ελληνικές δραματικές τηλεοπτικές σειρές Κατηγορία:Ελληνικές αστυνομικές τηλεοπτικές σειρές
206
Η τρέχουσα σελίδα αφορά το έτος 206 κατά το Γρηγοριανό ημερολόγιο
Τζορτζ Στιούαρτ Ρόμπερτσον
Ο Τζορτζ Στιούαρτ Ρόμπερτσον (αγγλικά:George Stuart Robertson) (25 Μαΐου 1872 – 29 Ιανουαρίου 1967) ήταν Βρετανός αθλητής του στίβου και της αντισφαίρισης, τρίτος ολυμπιονίκης το 1896.
Ο Ρόμπερτσον που ήταν λάτρης της αρχαίας ελληνικής φιλοσοφίας σπούδασε στο πανεπιστήμιο της Οξφόρδης ενώ το 1894 ήταν πρώτος στους πανεπιστημιακούς αγώνες στη σφυροβολία. Το 1896 είδε μια αγγελία σε ένα πρακτορείο ταξιδίων και πληρώνοντας 11 λίρες για το ταξίδι βρέθηκε στην Αθήνα στους Α' ολυμπιακούς αγώνες. Φτάνοντας στην Αθήνα δήλωσε συμμετοχή στη δισκοβολία την αντισφαίριση και τη σφαιροβολία.
Στην δισκοβολία ήρθε τέταρτος με βολή στα 25,20 μέτρα, το χειρότερο αποτέλεσμα που έχει καταγραφεί ποτέ στη δισκοβολία σε Ολυμπιακούς Αγώνες. Στο τουρνουά τένις, στο απλό ανδρών ηττήθηκε στον πρώτο γύρο από τον Πασπάτη και τελικά κατέλαβε την όγδοη θέση σε δεκατρείς συμμετέχοντες. Στο διπλό ανδρών με συμπαίκτη τον Αυστραλό Έντγουϊν Φλακ κατέκτησε την τρίτη θέση περνώντας στον πρώτο γύρο χωρίς αγώνα, στον δεύτερο αγώνα έχασαν από το ζευγάρι Κάσδαγλη - Πετροκόκκινου και τερμάτισαν τρίτοι χωρίς νίκη. Στην τελετή που ακολούθησε στο τέλος των αγώνων απήγγειλε μια ωδή που έγραψε ο ίδιος στα αρχαία ελληνικά.
Παραπομπές
Κατηγορία:Βρετανοί αθλητές της αντισφαίρισης Κατηγορία:Βρετανοί αθλητές του στίβου Κατηγορία:Βρετανοί Ολυμπιονίκες Κατηγορία:Αντισφαιριστές στους Θερινούς Ολυμπιακούς Αγώνες 1896 Κατηγορία:Αθλητές του στίβου στους Θερινούς Ολυμπιακούς Αγώνες 1896
Γιάννης Φρονιμίδης
Ο Γιάννης Φρονιμίδης (γενν. Πειραιάς, 1937) είναι πρώην Έλληνας διεθνής ποδοσφαιριστής που αγωνιζόταν ως τερματοφύλακας. Είναι ανιψιός του επίσης διεθνούς Έλληνα ποδοσφαιριστή της προπολεμικής περιόδου Ρωμύλου Φρονιμίδη, ο οποίος αγωνιζόταν κι αυτός στη θέση του τερματοφύλακα.
Βιογραφικό
Ο Γιάννης Φρονιμίδης, με καταγωγή από το Φανάρι της Κωνσταντινούπολης, γεννήθηκε το 1937 στον Πειραιά.
Ξεκίνησε να ασχολείται με τον αθλητισμό από μικρή ηλικία. Αρχικά ήταν αθλητής στην Α.Ε. Νίκαιας, στα τμήματα μπάσκετ, στίβου και πινγκ - πονγκ. Με το ποδόσφαιρο ασχολήθηκε σε μεγαλύτερη ηλικία, καθώς οι γονείς του, του είχαν απαγορεύσει να παίξει, πριν συμπληρώσει την ηλικία των 13 ετών και αυτό, εξετίας ενός τραγικού συμβάν, όπου ένας θείος ο οποίος έπαιζε ποδόσφαιρο, αρρώστησε από το κρύο και απεβίωσε.
Μετά από χρόνια, όταν απολύθηκε από τον στρατό, τον πλησίασε ένας παράγοντας του ποδοσφαίρου και του πρότεινε να παίξει στην Α.Ε. Νίκαιας ως τερματοφύλακας, σε ένα παιχνίδι με τον Πανιώνιο στη Νέα Σμύρνη. Έτσι, το 1961 ξεκίνησε την ποδοσφαιρική καριέρα του με την Α.Ε. Νίκαιας, στην οποία καθιερώθηκε για δύο χρόνια.
Το 1963 μεταπήδησε στην Προοδευτική, έπειτα από πρόταση του προπονητή της, Θανάση Σούλη, στην οποία καθιερώθηκε επίσης για δύο χρόνια. Αρχικά, με την φανέλα της Προοδευτικής αγωνίστηκε στην Β' Εθνική, την περίοδο 1963-64, από την οποία προβιβάστηκε και την περίοδο 1964-65 στην Α' Εθνική, ως βασικό στέλεχος της ομάδας, με 23 σύνολο συμμετοχές, η οποία εκείνη την περίοδο τερμάτισε στην 4η θέση της βαθμολογίας.
Το καλοκαίρι του 1965 μεταπήδησε στον Ολυμπιακό, όντας μέρος της συμφωνίας που έγινε μεταξύ των δύο ομάδων για ανταλλαγή έμψυχου δυναμικού. Έκανε μεγάλη καριέρα κάτω από τα δοκάρια του Ολυμπιακού και ήταν εκλεκτό μέλος της μεγάλης ομάδας του Μπούκοβι. Με τον Ολυμπιακό αγωνίστηκε δύο χρονιές στην Α' Εθνική, 1965-66 και 1966-67, με 17 συμμετοχές στην καθεμία αντίστοιχα, κατακτώντας παράλληλα ισάριθμα πρωταθλήματα. Σταμάτισε το ποδόσφαιρο ξαφνικά, το καλοκαίρι του 1967, σε ηλικία 30 ετών, λόγω επαγγελματικών υποχρεώσεων και ενώ βρισκόταν στο απόγειο της καριέρας του, την οποία ουσιαστικά έκλεισε στον Ολυμπιακό.
Ήταν διεθνής μία φορά με την Εθνική Ελλάδας στις 27 Οκτωβρίου 1965, στον αγώνα Δανία - Ελλάδα 1-1, για τα προκριματικά του Παγκόσμιου Κυπέλλου.
Παραπομπές
Κατηγορία:Έλληνες ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Προοδευτικής Κατηγορία:Ποδοσφαιριστές Ολυμπιακού Πειραιώς
Damageplan
Οι Damageplan ήταν ένα groove metal συγκρότημα, το οποίο δημιουργήθηκε μετά την διάλυση των Pantera το 2003, από τα δύο αδέλφια και πρώην μέλη των Pantera, τους Ντάιμπαγκ Νταρέλ και Βίνι Πολ, μαζί με τους Πάτρικ Λάχμαν και Μπομπ Ζίλα. Το συγκρότημα κατάφερε να βγάλει μόνο έναν δίσκο το 2004 με την ονομασία "New Found Power", το οποίο ανέβηκε στην 38η θέση του αμερικάνικου καταλόγου επιτυχιών, με τον Νταρέλ να αναλαμβάνει την κιθάρα, τον Ζίλα το μπάσο, τον Πολ τα τύμπανα και τον Λάχμαν τα φωνητικά. Το συγκρότημα διαλύθηκε έναν χρόνο αργότερα, τον Δεκέμβριο του 2004, όταν ο Νταρέλ πυροβολήθηκε και σκοτώθηκε ακαριαία από τον νεαρό Γκειλ, ο οποίος εισέβαλε στο κλαμπ όπου έκαναν εμφανίσεις οι Damageplan.
Βιογραφία
Οι Ντάρελ και Πολ σχημάτισαν το συγκρότημα μετά την διάλυση των Pantera, στις αρχές του 2003. Τα δύο αδέλφια ξεκίνησαν να δουλεύουν πάνω σε νέο υλικό στο στούντιο του Νταρέλ στο σπίτι του στο Ντάλας. Ο πρώην κιθαρίστας των Halford, Πάτρικ Λάχμαν, άκουσε τα ντέμο του συγκροτήματος και εξέφρασε το ενδιαφέρον να αναλάβει τα φωνητικά του νέου σχήματος, ενώ το μπάσο ανέλαβε ο Μπομπ Κακάχα, ο οποίος πήρε το παρωνύμιο Μπομπ Ζίλα.
Από τον Αύγουστο του 2003 μέχρι τον Ιανουάριο του 2004, ηχογράφησαν το άλμπουμ "New Found Power", το οποίο κυκλοφόρησε στις 10 Φεβρουαρίου του 2004 ανεβαίνοντας στο Top-40 του Billboard. Αν και περιείχε αρκετά στοιχεία από την μουσική των Pantera, ο δίσκος κινήθηκε σε πιο μελωδικές κατευθύνσεις με πολλά Nu Metal χαρακτηριστικά.
Το συγκρότημα διαλύθηκε όταν στις 8 Δεκεμβρίου 2004, στην εμφάνιση τους στην "Alrosa Villa" του Κολόμπους του Οχάιο, ο Νέιθαν Γκέιλ, θεατής της συναυλίας, πυροβόλησε τον Νταρέλ με μία 9 mm Beretta 92FS, σκοτώνοντας τον ακαριαία. Τα αίτια της δολοφονικής επίθεσης δεν έγιναν ποτέ γνωστά, με υποθέσεις να αναφέρουν ότι ήταν αντίδραση για την διάλυση των Pantera ή ότι ο Άμποτ είχε κλέψει ένα τραγούδι που είχε συνθέσει ο Γκέιλ.
Πηγές
Κατηγορία:Αμερικανικά thrash metal συγκροτήματα Κατηγορία:Μουσικά συγκροτήματα αδελφών Κατηγορία:Heavy metal συγκροτήματα από το Τέξας
Έξαρμα Πόλου
Επειδή στο Βόρειο ημισφαίριο ο Πολικός Αστέρας βρίσκεται κατά προσέγγιση στη κατεύθυνση του άξονα του κόσμου και θεωρητικά στη προέκταση του άξονα της Γης, συνεπώς πάνω από τον Βόρειο Πόλο, το μετρούμενο κάθε φορά αληθές ύψος του αστέρα αυτού από τον ορίζοντα τυγχάνει να μαρτυρά και το γεωγραφικό πλάτος από το οποίο και γίνεται η μέτρησή του. Δηλαδή αν με τον εξάντα μετρηθεί το έξαρμα του Πόλου (αληθές ύψος του Πολικού) και βρεθεί 35° αυτό σημαίνει ότι ο παρατηρητής που έκανε τη μετρηση βρίσκεται σε κάποιο σημείο της Γης επί του παραλλήλου όμως των 35° του Βορείου ημισφαιρίου. Βέβαια το υψος του πολικού αστέρα δεν είναι απόλυτα ακριβές, χρήζει κάποιων διορθώσεων που καλούνται διορθώσεις ύψους πολικού με τις οποίες και αποδίδεται (μετατρέπεται) αυτό σε γεωγραφικό πλάτος.
Δείτε επίσης
Εξαρμα πολου Κατηγορία:Ουράνιο σύστημα συντεταγμένων
Λι Ράιαν
Ο Λι Ράιαν (Lee Ryan, 17 Ιουνίου 1983) είναι Άγγλος τραγουδιστής.
Γεννήθηκε στο Τσάταμ του Κεντ στις 17 Ιουνίου του 1983 και είναι ενεργός από το 2001. Είναι μέλος του βρετανικού συγκροτήματος Blue και σήμερα κάνει παράλληλα σόλο καριέρα.
Οι γονείς του χώρισαν όταν εκείνος ήταν πέντε ετών. Στην ίδια ηλικία βρέθηκε ότι πάσχει από δυσλεξία. Λίγο πριν γίνει μέλος των "Blue", ο Ράιαν παρακολούθησε καλλιτεχνικά μαθήματα. Στους Blue, ο Λι αποτέλεσε αναντικατάστατο μέλος με τις φωνητικές του ικανότητες. Ακολούθησε προσωπική καριέρα, με εξίσου επιτυχία.
Το πρώτο του single "Army of Lovers" κυκλοφόρησε το 2005. Το πρώτο του album, με τίτλο Lee Ryan έκανε μεγάλη επιτυχία, ιδιαίτερα με το "Turn Your Car Around". Το 2006, ακολούθησε το "When I Think of You". Το τραγούδι "Real Love" χρησιμοποιήθηκε για την ταινία Ice Age 2: The Meltdown.
Εξωτερικοί σύνδεσμοι
Κατηγορία:Άγγλοι τραγουδιστές
Αϊσέ Σενιγιεπερβέρ Σουλτάνα
Η Αϊσέ Σενιγιεπερβέρ Βαλιντέ Σουλτάν (Οθ. Τούρκικα:سینه پرور سلطان) (Τούρκικα: Ayşe Seniyeperver Valide Sultan, 1761 - 11 Δεκεμβρίου 1828) ήταν η δεύτερη σύζυγος του σουλτάνου Αμπντούλ Χαμίτ Α΄ της Οθωμανικής Αυτοκρατορίας και Βαλιντέ Σουλτάν στον θετό γιο της, Μουσταφά Δ΄.
Ο πλήρης τίτλος ήταν: Devletlu İsmetlu Ayşe Seniyeperver Valide Sultan Aliyyetü'ş-Şân Hazretleri
Ζωή
Η Αϊσέ γεννήθηκε το 1761 στη Ροδόπη της Βουλγαρίας που τότε ανήκε στην οθωμανική αυτοκρατορία. Το όνομα της ήταν Σόνια. Η Αϊσέ ήταν μία από τις 2 συζύγους του σουλτάνου Αμπντούλ Χαμίτ Α΄ που έγιναν Βαλιντέ Σουλτάν. Η άλλη ήταν η Νακσιντίλ Σουλτάν. Ήταν μητέρα του Ηγεμόνα Αχμέτ, της Εσμά Σουλτάν και της Φατμά Σουλτάν, επίσης ήταν θετή μητέρα του Μουσταφά Δ΄. Η πραγματική μητέρα του Μουσταφά Δ΄ ήταν η Νιουκχετσεζά Χανιμεφέντι.
Μετά τον θάνατο του άντρα της το 1789 ο ανιψιός του άντρα της Σελίμ Γ΄ τον διαδέχθηκε. Το 1807 ο ανιψιός της καθαιρέθηκε και εκτελέστηκε από τους γενίτσαρους και τον Μπαϊρακτάρ Μουσταφά και έτσι ο θετός γιος της Μουσταφά Δ΄ έγινε σουλτάνος. Ήταν υπεύθυνη για την εκπαίδευση του, αλλά ο Μουσταφά προτίμησε να ζήσει μια ζωή με απολαύσεις αντί να ασχοληθεί με τις σπουδές του.
Εκτός από Βαλιντέ Σουλτάν έγινε και αντιβασιλέας του κράτους για 14 μήνες γιατί τότε ξέσπασε εξέγερση με επικεφαλής τον Αλεμαντάρ Μουσταφά και ο σουλτάνος Μουσταφά δολοφονήθηκε και έτσι σουλτάνος έγινε ο ετεροθαλής αδερφός του, Μαχμούτ Β΄ ο οποίος ήταν γιος της Νακσιντίλ Σουλτάν.
Ζεκάρια Σίτσιν
Ο Ζεκάρια Σίτσιν (Zaxariya Sitçin, 11 Ιουλίου 1920 - 9 Οκτωβρίου 2010) ήταν Αμερικανός συγγραφέας ο οποίος μέσω των βιβλίων του προέβαλλε τη θεωρία των λεγόμενων «αρχαίων αστροναυτών».
Αϊσέ Σενιγιεπερβέρ Σουλτάνα
Ζωή
Μετά το θάνατό του, αφοσιώθηκε στην κόρη της, Εσμά Σουλτάν. Προφανώς έπεσε σε δύσκολους καιρούς, Η Αϊσέ έγραψε στον Μαχμούτ Β' μια επιστολή με την οποία του ζήτησε ένα σπίτι για να ζήσει.
Ζεκάρια Σίτσιν
Κατά τον Σίτσιν υπάρχει ένας υποθετικός πλανήτης στο σύμπαν ο οποίος ονομάζεται Νιμπίρου (πλανήτης της διασταυρώσεως) από τον οποίο επισκέφτηκαν τη Γη πριν από αρκετά χρόνια (450.000 κατά τον ίδιο) οι θεοί των Σουμερίων, οι Αννουνάκι (σουμεριακά κείμενα) ή Νεφιλίμ (κατά τη Βίβλο). Ισχυρίζεται ότι οι θεοί από τον Νιμπίρου μετέτρεψαν γενετικά το ανθρώπινο είδος σε Homo Sapiens για να το χρησιμοποιούν ως δούλου με γενετική τροποποίηση του Homo Erectus. Υποστηρίζει ότι αυτά αναφέρουν οι περίφημες στήλες της Μεσοποταμίας των Σουμερίων. Εκφράζει τις απόψεις του μέσω της σειράς βιβλίων του Τα Χρονικά της Γης.
Εξωτερικοί σύνδεσμοι
Κατηγορία:Εβραίοι συγγραφείς Κατηγορία:Ισραηλινοί συγγραφείς
Αϊσέ Σενιγιεπερβέρ Σουλτάνα
Πηγές
Κατηγορία:Βασιλομήτωρ Κατηγορία:Βαλιδέ Σουλτάνες
Πανελλήνιο πρωτάθλημα στίβου ανδρών 2006
Το 92ο Πανελλήνιο πρωτάθλημα στίβου ανδρών 2006 διεξήχθη για τρίτη φορά μέσα σε μια πενταετία στο Εθνικό Στάδιο Τρικάλων στις 10 και 11 Ιουνίου μαζί με το αντίστοιχο πανελλήνιο πρωτάθλημα στίβου γυναικών 2006. Μετείχαν όλοι οι κορυφαίοι Έλληνες αθλητές. Οι αγώνες ήταν αφιερωμένοι και πάλι στη μνήμη του πρωτεργάτη του γυναικείου στίβου Ηλία Μισαηλίδη, παλιού πρωταθλητή του Πανιωνίου και βαλκανιονίκη, τον οποίο ο ΣΕΓΑΣ έχει ανακηρύξει μια από τις πέντε σπουδαιότερες αθλητικές προσωπικότητες του 20ού αιώνα.
Χρονικό των αγώνων
Είχαν προηγηθεί σε ξεχωριστές ημερομηνίες τα πρωταθλήματα του δρόμου 10χλμ εντός σταδίου, των 50χλμ βάδην και του δεκάθλου. Αντίθετα τα 20χλμ βάδην αυτή τη χρονιά έγιναν στα Τρίκαλα κατά τη δεύτερη ημέρα των αγώνων. Φυσικά, τα αποτελέσματά τους υπολογίστηκαν στην τελική βαθμολογία. Το πρωτάθλημα μαραθωνίου διεξήχθη στις 5 Νοεμβρίου στην κλασική διαδρομή Μαραθώνας-Παναθηναϊκό Στάδιο, παράλληλα με τον Διεθνή Μαραθώνιο. Η διοργάνωση προσέλκυσε μεγάλο πλήθος δρομέων -τερμάτισαν 2.232 Έλληνες και ξένοι δρομείς- αλλά οι επιδόσεις ήταν μέτριες εξαιτίας του δυνατού και ψυχρού αντίθετου ανέμου. Ο πανελληνιονίκης Γιάννης Κανελλόπουλος στη γενική κατάταξη ήταν έβδομος και πρώτος Ευρωπαίος, αφού οι έξι πρώτοι ήταν τέσσερις Κενυάτες, ένας Αιθίοπας και ένας Ιάπωνας (ακριβώς όπως το 2005).
Στη μάχη της βαθμολογίας ο Πανελλήνιος Γ.Σ. ηττήθηκε μετά από 15 συνεχόμενους τίτλους. Όμως, οι 36 πανελλήνιοι τίτλοι του συνολικά και τα 17 "νταμπλ" (ανδρικό και γυναικείο πρωτάθλημα ταυτόχρονα), από τα οποία τα 14 συνεχόμενα, αποτελούν ακατάρριπτα ρεκόρ στην ιστορία των πανελλήνιων αγώνων στίβου. Πρωταθλητής για πρώτη φορά στην ιστορία της διοργάνωσης ανακηρύχθηκε ο Ολυμπιακός Σ.Φ.Π. ξεκινώντας ένα σερί που συνεχίστηκε και τα επόμενα έτη. Όμως, ο πρώτος αυτός τίτλος του χαρακτηρίστηκε απο μια εξαιρετικά αμφισβητούμενη απόφαση. Συγκεκριμένα, στη σκυταλοδρομία 4Χ100μ ο Τάσος Γκούσης παραβίασε τη λωρίδα που έτρεχε μπαίνοντας στη διπλανή και οι κριτές τον ακύρωσαν, όπως και την ομάδα του τον Ολυμπιακό, που είχε τερματίσει στη δεύτερη θέση. Όμως, η ελλανόδικος επιτροπή ενώ αναγνώρισε το σφάλμα του δεν τον ακύρωσε, με τον ισχυρισμό πως η αλλαγή λωρίδας δεν επηρέασε την απόδοσή του αντιπάλου του, του Παναγιώτη Σαρρή του Πανελλήνιου. Αυτό είχε ως αποτέλεσμα οι ιθύνοντες του συλλόγου της Κυψέλης σε ένδειξη διαμαρτυρίας να αποσύρουν τους αθλητές τους από τα υπόλοιπα αγωνίσματα της πρώτης ημέρας, "χαρίζοντας" ουσιαστικά τον τίτλο στο πειραϊκό σωματείο.
Βαθμολογία
* Βαθμολογήθηκαν οι 12 πρώτοι κάθε αγωνίσματος.
Αναφορές
Ανδρων Κατηγορία:Στίβος το 2006 Κατηγορία:Τρίκαλα
Νταμιάν Λε Ταλέκ
Είναι ο μικρότερος αδελφός του επιθετικού Αντονί Λε Ταλέκ και ξάδελφος του Φλοράν Σιναμά Πονγκόλ. Όπως και ο μεγαλύτερος αδερφός του, ο Λε Ταλέκ υπήρξε διεθνής με τις «μικρές» εθνικές Γαλλίας, όπου αγωνίστηκε για πρώτη φορά με την Εθνική Γαλλίας Κ-15 και έχει εμφανιστεί σε πολλές διοργανώσεις για το έθνος του. Ξεκίνησε ως δεύτερος επιθετικός, με δυνατότητα να παίξει και στα δύο φτερά. Στη μετέπειτα καριέρα του, έπαιξε κυρίως ως αμυντικός μέσος, έχοντας τη δυνατότητα να παίξει ως κεντρικός αμυντικός από τη θητεία του στον Ερυθρό Αστέρα Βελιγραδίου και έπειτα.
Πρώιμη σταδιοδρομία
Ο Λε Ταλέκ ξεκίνησε τη σταδιοδρομία του στη Λε Αβρ, καθώς έγινε μέλος του συλλόγου σε ηλικία μόλις πέντε ετών. Πέρασε μια ολόκληρη δεκαετία στο σύλλογο και άρχισε να συγκεντρώνει ενδιαφέρον από διάφορους συλλόγους της Λιγκ 1. Εντάχθηκε τελικά στη Σταντ Ρενναί ΦΚ, η οποία ήταν γνωστή για την πολλά υποσχόμενη ακαδημία νέων.
Σταντ Ρενναί
Ο Λε Ταλέκ καθιερώθηκε γρήγορα στο σύλλογο, όπου ενώθηκε με τους Γιαν Εμβιλά, Γιοάν Λασιμάν, Αμπντούλ Ραζαγκί Καμαρά και Γιασίν Μπραχίμι ως τους πιο υποσχόμενους παίκτες του συλλόγου. Οι τέσσερις ήταν ιδιαίτερα σημαντικοί για τις επιτυχίες του συλλόγου σε επίπεδο νέων, βοηθώντας τις ηλικιακές τους ομάδες να κερδίσουν την έκδοση 2006 του Tournoi Carisport κάτω των 16 ετών, καθώς και να κατακτήσουν το πρωτάθλημα κάτω των 18 ετών για τη σεζόν 2006–07. Επίσης κέρδισαν το Κύπελλο Γκαμπαρντελά το 2008, σημειώνοντας οκτώ γκολ σε επτά αγώνες. Στον τελικό του Κυπέλλου Γκαμπαρντελά εναντίον της Μπορντό, ο Λε Ταλέκ σημείωσε το τελικό γκολ στην πειστική νίκη της ομάδας με 3–0. Μετά τη σεζόν 2006–07, στις 11 Αυγούστου, ο Λε Ταλέκ, μαζί με τους συμπαίκτες του Εμβιλά και Καμαρά, υπέγραψε το πρώτο επαγγελματικό του συμβόλαιο, συμφωνώντας σε μια τριετή συμφωνία. Πέρασε ολόκληρη τη σεζόν στη δεύτερη ομάδα, προτού προαχθεί επίσημα στην πρώτη ομάδα για τη σεζόν 2008–09.
Αν και στην πρώτη ομάδα, ο Λε Ταλέκ ξεκίνησε τη σεζόν με την ομάδα του συλλόγου που αγωνιζόταν στο Ερασιτεχνικό Πρωτάθλημα Γαλλίας. Εμφανίστηκε σε 22 αγώνες, σημειώνοντας τέσσερα γκολ, βοηθώντας την ομάδα να τερματίσει 1η μεταξύ των επαγγελματικών συλλόγων του ομίλου τους και προκρίθηκε έτσι στα πλέι-οφ, όπου έχασε από τη Λυών στους ημιτελικούς.
Μπορούσια Ντόρτμουντ
Μετά τη σεζόν, ήρθε η είδηση ότι ο Λε Ταλέκ είχε αναστατωθεί στο Ρενναί, κυρίως λόγω των περιορισμένων ευκαιριών του στην πρώτη ομάδα. Πρόθυμος να ξεκινήσει την επαγγελματική του καριέρα, συνδέθηκε κυρίως με τη Βαλένθια ΚΦ της Πριμέρα Ντιβισιόν και σύμφωνα με πληροφορίες ήταν στη διαδικασία ένταξης στο σύλλογο, αλλά λόγω της αναταραχής στην προεδρεία του συλλόγου, η κίνηση τέθηκε σε αναμονή και τελικά ματαιώθηκε. Αργότερα συνδέθηκε με μεταγραφές στους γερμανικούς συλλόγους Χέρτα Βερολίνου και ΦφΜ Στουτγκάρδη. Δύο μήνες αργότερα, στις 8 Αυγούστου 2009, ένας άλλος γερμανικός σύλλογος, η Μπορούσια Ντόρτμουντ, ανακοίνωσε ότι είχε υπογράψει τον παίκτη με τριετές συμβόλαιο και ότι θα εισαχθεί σταδιακά στην πρώτη ομάδα.
Χοβέρλα
Τις επόμενες δύο σεζόν, ο Λε Ταλέκ έπαιξε στην ουκρανική Χοβέρλα Ουζχορόντ. Ο σύλλογος είχε μόλις κερδίσει τον τίτλο στη δεύτερη κατηγορία την περασμένη σεζόν και έψαχνε για ενισχύσεις, μεταξύ των οποίων ο Λε Ταλέκ. Παρά το γεγονός ότι κατά τη διάρκεια των δύο σεζόν που πέρασε στη Χοβέρλα, ο Λε Ταλέκ ήταν βασικός παίκτης και οι εμφανίσεις του τράβηξαν την προσοχή πολλών συλλόγων.
Μορντόβια
Το καλοκαίρι του 2014, ο Λε Ταλέκ μετακόμισε στη Ρωσία και υπέγραψε στην ΦΚ Μορντόβια Σαράνσκ. Η Μορντόβια μόλις είχε κερδίσει τον τίτλο στη δεύτερη κατηγορία και είχε προβιβαστεί στην Πρέμιερ Λιγκ. Όπως και στη Χοβέρλα, στη Μορντόβια, ο Λε Ταλέκ έπαιζε επίσης τακτικά. Μέχρι το χειμερινό διάλειμμα της σεζόν 2015–16, ο προπονητής Μίοντραγκ Μπόζοβιτς, ειδικός του ρωσικού ποδοσφαίρου, καθώς είχε περάσει 8 χρόνια ως προπονητής στη Ρωσία, ήταν προπονητής του Ερυθρού Αστέρα, που σχηματίζε μια ισχυρή ομάδα για να πάρει τον τίτλο από τον κύριο αντίπαλό της, Παρτιζάν, που είχε γίνει μόνιμη πρωταθλήτρια την τελευταία δεκαετία, και σε αυτήν την ανοικοδόμηση της ομάδας, ο Μπόζοβιτς είχε προτεραιότητα να υπογράψει και τους δύο παίκτες της Μορντόβια, τον Λε Ταλέκ και τον Μίτσελ Ντόναλντ, όπου τελικά και οι δύο κατέληξαν στην ομάδα του Βελιγραδίου.
Ερυθρός Αστέρας
Στις 29 Ιανουαρίου 2016, ο Λε Ταλέκ υπέγραψε συμβόλαιο 2,5 ετών με τον Ερυθρό Αστέρα Βελιγραδίου. Στο ντεμπούτο του στο πρωτάθλημα, λιγότερο από ένα μήνα αργότερα, σημείωσε γκολ εναντίον της Μλάντοστ Λούτσανι. Στο τέλος της πρώτης σεζόν του στην ομάδα, κέρδισε το Πρωτάθλημα Σερβίας και προκρίθηκε στους προκριματικούς γύρους του Champions League.
Μονπελιέ
Στις 20 Ιουνίου 2018, ο Λε Ταλέκ επέστρεψε στη χώρα του και υπέγραψε με τη Μονπελιέ.
ΑΕΚ
Στις 9 Ιουλίου 2021, ο Λε Ταλέκ υπέγραψε διετές συμβόλαιο με την ΑΕΚ.
Εθνικές ομάδες
Ο Λε Ταλέκ έχει εμφανιστεί για όλες τις «μικρές» εθνικές Γαλλίας, ξεκινώντας από την Εθνική Γαλλίας Κ-15, κερδίζοντας την πρώτη του κλήση τον Μάρτιο του 2006. Ήταν μέλος της ομάδας Κ-17 που έφτασε στους ημιτελικούς στο Ευρωπαϊκό Πρωτάθλημα Κ-17 του 2007, πριν χάσει από την Αγγλία. Σημείωσε δύο γκολ στη διοργάνωση, και τα δύο στο ίδιο παιχνίδι εναντίον της Γερμανίας. Αργότερα έπαιξε πάλι με την ομάδα Κ-17 στο Παγκόσμιο Κύπελλο Κ-17 του 2007 που πραγματοποιήθηκε στη Νότια Κορέα. Ο Λε Ταλέκ εμφανίστηκε και στους πέντε αγώνες, σημειώνοντας τέσσερα γκολ, ένα εναντίον της Αϊτής, δύο εναντίον της Τυνησίας στο Γύρο των 16 και ένα εναντίον της Ισπανίας, η οποία νίκησε τη Γαλλία στη διαδικασία των πέναλτι στους προημιτελικούς. Συνολικά με την ομάδα Κ-17, ο Λε Ταλέκ σημείωσε 14 γκολ σε 18 εμφανίσεις.
Με την ομάδα Κ-19, ο Λε Ταλέκ εμφανίστηκε σε 15 αγώνες, σημειώνοντας 6 γκολ. Σημείωσε τρία από αυτά τα γκολ κατά τη διαδικασία προκριματικών για το Πρωτάθλημα Κ-19 του 2009 εναντίον της Ιρλανδίας, του Λίχτενσταϊν και της Ρουμανίας. Η νίκη επί της Ρουμανίας εξασφάλισε την πρόκριση στην τελική φάση της διοργάνωσης. Στη διοργάνωση, που πραγματοποιήθηκε στην Ουκρανία, ο Λε Ταλέκ εμφανίστηκε και στους τέσσερις αγώνες, βοηθώντας τη Γαλλία να φτάσει στους ημιτελικούς, πριν υποστεί ήττα από την Αγγλία.
Το 2019, ξεκίνησε τη διαδικασία υποβολής αίτησης για υπηκοότητα της Ρωσίας (η σύζυγός του είναι Ρωσίδα, ο γιος του έχει διπλή ρωσική-γαλλική υπηκοότητα και έχουν ένα σπίτι στη Μόσχα). Ο Λε Ταλέκ είπε ότι θα ήταν τιμή του εάν κληθεί στην Εθνική Ρωσίας μετά την ολοκλήρωση της διαδικασίας. Τον Απρίλιο του 2020, έλαβε άδεια μόνιμης διαμονής στη Ρωσία και είπε ότι η αίτηση υπηκοότητας του είναι 90% πλήρης, αλλά διαρκεί περισσότερο από το αναμενόμενο λόγω περιορισμών που εισήχθησαν κατά τη διάρκεια της πανδημίας COVID-19 στη Ρωσία. Έλαβε επίσημα τη ρωσική ιθαγένεια στις 9 Οκτωβρίου 2020. Αναφέρθηκε ότι δεν δικαιούται να παίξει για την Εθνική Ρωσίας, καθώς έπαιξε σε επίσημους διεθνείς αγώνες για ομάδες νέων της Γαλλίας.
Διακρίσεις
Σταντ Ρενναί
Μπορούσια Ντόρτμουντ
Ερυθρός Αστέρας
Εξωτερικοί σύνδεσμοι
Κατηγορία:Γάλλοι ποδοσφαιριστές Κατηγορία:Ρώσοι ποδοσφαιριστές Κατηγορία:Πολιτογραφημένοι πολίτες της Ρωσίας Κατηγορία:Μέσοι ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Γαλλίας Κ15 Κατηγορία:Ποδοσφαιριστές Εθνικής Γαλλίας Κ16 Κατηγορία:Ποδοσφαιριστές Εθνικής Γαλλίας Κ17 Κατηγορία:Ποδοσφαιριστές Εθνικής Γαλλίας Κ18 Κατηγορία:Ποδοσφαιριστές Εθνικής Γαλλίας Κ19 Κατηγορία:Ποδοσφαιριστές Εθνικής Γαλλίας Κ20 Κατηγορία:Ποδοσφαιριστές Μπορούσια Ντόρτμουντ Κατηγορία:Ποδοσφαιριστές Μπούντεσλιγκα Κατηγορία:Ξένοι ποδοσφαιριστές στη Γερμανία Κατηγορία:Γάλλοι ποδοσφαιριστές στο εξωτερικό Κατηγορία:Ποδοσφαιριστές Μπορούσια Ντόρτμουντ ΙΙ Κατηγορία:Ποδοσφαιριστές 3. Λίγκα Κατηγορία:Ποδοσφαιριστές ΦΚ Ναντ Κατηγορία:Ποδοσφαιριστές Λιγκ 2 Κατηγορία:Ποδοσφαιριστές ΦΚ Χοβέρλα Ουζχορόντ Κατηγορία:Ποδοσφαιριστές Πρέμιερ Λιγκ Ουκρανίας Κατηγορία:Ξένοι ποδοσφαιριστές στην Ουκρανία Κατηγορία:Ποδοσφαιριστές ΦΚ Μορντόβια Σαράνσκ Κατηγορία:Ποδοσφαιριστές Πρέμιερ Λιγκ Ρωσίας Κατηγορία:Ποδοσφαιριστές Ερυθρού Αστέρα Κατηγορία:Ποδοσφαιριστές Σουπερλίγκα Σερβίας Κατηγορία:Ποδοσφαιριστές Μονπελιέ ΕΣΚ Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα